[bookmark: _GoBack]Mae Asesu ar Gyfer Dysgu yn y dosbarth yn hanfodol i bob oedran i ddatblygu eu sgiliau. Mae’n broses o gasglu tystiolaeth i’r athrawon a’r dysgwyr i ddefnyddio i benderfynu lle mae’r disgyblion yn eu dysgu, y ffordd ymlaen, a sut i gyrraedd y targed (Assessment Reform Group 2002). Wrth asesu dysgu'r disgyblion rydym yn gallu cynllunio yn fwy manwl, i bersonoli’r dysgu a theilwra’r cynllunio i siwtio’r plant fel unigolion yn lle'r dosbarth cyfan. Mae pob plentyn yn dysgu ar adegau a ffurfiau gwahanol, felly mae personoli’r dysgu yn hanfodol i lwyddo. Gwelir wrth Asesu ar Gyfer Dysgu mae’n bosib monitro a datblygu sgiliau'r disgyblion sy’n gwneud yn haws i allu ymyrryd lle’n briodol a hefyd sut i wthio’r disgyblion i gyrraedd eu potensial, gan gynnwys y disgyblion mwy abl a thalentog. Maent yn chwarae rhan fawr o ran addysgu am fod dysgu effeithiol yn gweithio fel cylchred. Dylid dysgu, asesu, gwerthuso ac yna cynllunio er mwyn gwella cynnydd y disgyblion a hefyd gwella proffesiynoldeb.
Mae yna ddau fath o Asesu ar Gyfer Dysgu sef Asesu crynodol ac asesu ffurfiannol. Mae asesu crynodol yn rhywbeth sy’n digwydd ar ddiwedd cyfnod, i brofi gwybodaeth y plentyn yn y tymor hir. Fel arfer mae asesu crynodol yn cael eu gweithredu fel prawf. Cymharwch gydag asesu ffurfiannol, sydd yn cefnogi dysgu parhaus. Mae asesu ffurfiannol yn cael eu gweithredu yn ystod y wers i wella cynnydd y disgyblion a hefyd i wella proffesiynoldeb yr athrawon. Mae’n bwysig i fonitro ar gynnydd y disgyblion yn ffurfiannol yn lle dim ond yn edrych yn grynodol wrth edrych ar farciau. Wrth edrych ar farciau rydym yn anwybyddu'r broses o addysgu a dysgu (Strigler a Hiebert, 1997, tud 19-10). Ond rydym wedi cael ein magu i edrych ar farciau, yn lle edrych ar y sylwadau i wybod y ffordd ymlaen a sut i wella.
Yna, mae yna bedwar elfen o ran Asesu ar Gyfer Dysgu a deg egwyddor. Y pedwar elfen yw cwestiynu, adborth, asesu cyfoedion a meini prawf llwyddiant. Esbonnir bod adborth yn chwarae rhan fawr o ran Asesu ar Gyfer Dysgu, am fod yn rhoi cyfle i’r athro a’r disgybl i drafod targedau a sut i wella. Cytunir Gardner (2010) gan ddweud “feedback is focused on success and improvement, not just measuring performance”.
Mae cwestiynu effeithiol yn gwneud gwahaniaeth mawr i gynnydd y disgybl. Mae’n hybu trafodaeth rhwng yr athro a’r disgyblion, ond hefyd rhwng y dosbarth cyfan. Amlygir Pollard (2014, tud. 362) “It is through the dialogue that pupils develop a sense of what they are aiming for, how to get there, and a sense of quality.”
Eglurir Pollard (2014, tud. 367) ystyr hunan asesu ac asesu cyfoedion gan ddweud mai’n “integrating the practice into the continual process of working on a task”. Mae angen i ddysgwyr gwybod bod dysgu yn rhywbeth parhaus ac nid dim ond gorffen darnau o waith. Mae angen adeiladu ar wybodaeth flaenorol, i wella ein sgiliau a dealltwriaeth. Mae angen adlewyrchu ar ein hun i weld beth allwn newid i wella.
Mae’r meini prawf llwyddiant yn caniatáu'r disgyblion i wybod y disgwyliadau o ran y wers. Gwelir fod hon yn rhoi mwy o hyder i’r disgyblion yn ystod tasgau. Fel pwysleisir Hattie (2012) “teachers and students must be clear of the purpose of a lesson”.
Mae Asesu ar Gyfer Dysgu helpu’r disgyblion i wybod y ffordd ymlaen ac i gymryd rôl actif yn eu dysgu. Mae Black a William wedi casglu tystiolaeth bod Asesu ar Gyfer Dysgu yn cynyddu safonau'r disgyblion. “All these studies show that innovations that inculde strengthening the practice of formative assessment produce significant and often substantial learning gains” (Black a William, 1998, tud. 3). Mae yna lawer o ymchwil i gefnogi effeithiolrwydd Asesu ar Gyfer Dysgu, fel ymchwiliad Black a William gyda “Inside the Black Box”, John Hattie, D Royce Sadler i enwi rhai. Amlygir Black a William (1998, tud.3) bod yn llawer o bapurau wedi’u cyhoeddi sy’n cefnogi’r effeithiolrwydd Asesu ar Gyfer Dysgu, gan gynnwys 20 o’u hastudiaethau nhw. Dangosir fod yna tystiolaeth i gefnogi effeithiolrwydd Asesu ar Gyfer Dysgu.
Wrth i’r disgyblion cymryd rhan yn eu dysgu, rydym yn galluogi’r disgyblion i fod yn fwy annibynnol ac i ddatblygu sut i ddysgu. Mynegir CERI (dim dyddiad, tud. 2) bod y sgiliau yma yn cynyddu i fod yn fwy angenrheidiol am fod gwybodaeth wedi dyddio yn yr undeb yma. Mae technoleg yn galluogi pobl i ddarganfod unrhyw wybodaeth maent yn dymuno, sy’n cynyddu’r pwysigrwydd i’r disgyblion dyddiau yma i ddatblygu eu sgiliau annibynnol i ddysgu.
Ar Brofiad Addysgu Proffesiynol, roeddwn i yn ddosbarth Derbyn gyda 22 o ddisgyblion. Roedd hon un o ddau ddosbarth Derbyn yn yr ysgol, wedi’u wahanu o allu cymysg. Penderfynais weithio gyda’r disgyblion i drafod a chytuno ar dargedau a’i arddangos ar wal yn y dosbarth. Dewisais y strategaeth yma i gefnogi ymchwiliad Black a Wiliam o lwyddiant rhannu targedau. Gwelir bod angen adborth ar y disgyblion i wybod y ffordd ymlaen, a sut i ddatblygu eu sgiliau. Rhaid i’r plentyn gwybod beth yw gwaith safonol, cytuno gydag athro a rhannu (D. Royce Sadler). Mae’r strategaeth yma yn dilyn yr elfen adborth o’r pedwar elfen Asesu ar Gyfer Dysgu.
Wrth gymryd oed y disgyblion mewn i gyfrif, penderfynais ddefnyddio lluniau o’r plant i sticio ar darged, a’i arddangos ar y wal targedau. Roedd hon yn galluogi’r disgyblion i fod mewn rheolaeth o’i dysgu, ac wrth i un targed cael eu cwblhau i symud ymlaen i darged nesaf. Dewisais i wobrwyo'r disgyblion gyda sicr pob tro roeddent yn cyrraedd targed. Er bod gan blant yr awydd naturiol i ddysgu, gwelais fod y disgyblion yn gweithio’n galetach er mwyn derbyn gwobr, ac yna cynyddu eu sgiliau a’i datblygiad.
Teimlaf yn y broses gyfan, roedd y trafod rhwng y disgyblion a’r athro yn hynod o bwysig. Roedd trafod yn ein galluogi i deilwra’r dysgu, a’r targed i’r unigolyn “feedback needs to fit each student's achievement, individual nature, and personality” (Race, dim dyddiad, tud. 3). Yn y drafodaeth roeddwn yn sicrhau siarad am bethau cadarnhaol, a phethau roeddent wedi llwyddo gwneud o’r drafodaeth ddiwethaf. Gwelais fod hon y rhoi hyder i’r disgyblion ac yn galluogi pob disgybl i gael chwarae teg ond hefyd, mae angen sicrhau awgrymu ffordd i wella ‘‘we tend to regard feedback as being positive or negative, but in practice, the most useful feedback usually contains both” (Race, dim dyddiad).
Gan gymryd eu hoedran mewn i gyfrif, teimlaf fod hon y ffordd gorau i ddarparu'r strategaeth Asesu ar Gyfer Dysgu yma, am fod rhan fwyaf o’r dosbarth dal yn dysgu sut i ddarllen. Heb y drafodaeth rhwng y disgyblion a’r athrawes, fe fydd dim pwrpas i’r strategaeth yma a fydd yn meddwl dim i’r disgyblion. “Feedback is an essential part of effective learning. It helps students understand the subject being edited textstudied and gives them clear guidance on how to improve their learning.” (University of Reading, dim dyddiad). Roedd trafod yn ffordd dda i ddatblygu sgiliau cyfathrebu a hefyd i fwydo iaith i’r disgyblion, sydd yn holl bwysig gan ystyried oed y disgyblion.
Hefyd, fel amlygir Race (dim dyddiad) mae adborth wyneb i wyneb yn rhoi mwy na dim ond geiriau i’r disgyblion. Mae’n rhoi'r cyfle i ddarllen iaith y corff, mynegiant wyneb, tôn y llais a.y.b. Mae’n rhoi llais i’r plentyn i allu cyfleu eu teimladau ac i drafod beth maent yn dymuno gwneud i wella. Ond weithiau, mae adborth wyneb i wyneb yn gallu fod yn fygythiol i’r disgybl, enwedig os mae’r adborth yn negyddol iawn. Wrth i mi roi adborth i ddisgybl, roeddwn i’n cadw hon mewn i ystyried. Fel arfer, defnyddiais y strategaeth brechdan i gyfleu gwybodaeth, hynny yw ddechrau gyda rhywbeth cadarnhaol, trafod sut allwn wella ac yna rhywbeth cadarnhaol eto.
Teimlaf fod rhoi targed i’r disgyblion yn ffordd dda i adeiladu ar sgiliau. Heb i’r disgyblion gwybod beth a sut i wella, fe fydd eu cynnydd yn llai. “No matter what we decide students need to learn, not much will happen until students understand what they are supposed to learn” (Moss et al, 2011, tud. 66). Wrth i’r disgyblion gwybod eu targed, maent yn dechrau gweithio arno i gyrraedd. Gweithiodd y wobrwyo yn dda yn yr achos yma, am roedd y disgyblion eisiau gwella a gweithio’n galetach i dderbyn y wobr.
Wrth ddefnyddio'r strategaeth yma, gwelais fod cynllunio gweithgareddau i’r disgyblion yn dod yn haws. Roedd y broses yma yn rhoi llawer o wybodaeth i mi amdano’r disgyblion, ac yna roeddwn yn gallu darparu gweithgareddau a gwahaniaethu yn well. Roedd hon yn hefyd ychwanegu at gynnydd y disgyblion. Roedd y strategaeth yma yn hefyd rhoi gwybodaeth i mi am fy sgiliau addysgu. Rhoddodd cyfle i mi werthuso fy addysgu wrth ystyried cynnydd y plant o ddysgu blaenorol i weld sut allaf wella y tro nesaf.
Opportunities to engage in self-reflection of its learning goals, to determine the degree to which these goals correspond to student needs, and to evaluate if students’ activities, products, or performances coincide with the expectations. (Kent State University, dim dyddiad).
Mae’r ddogfen Dyfodol Llwyddiannus hefyd yn cytuno gyda hon gan ddweud bod angen “bod yn glir am y rhesymau dros asesu a chynllunio ymlaen llaw ar gyfer y defnydd a wneir o’r canlyniadau asesu” (Donaldson, 2015, tud. 74). Mae angen sicrhau rydym yn asesu am reswm, ac nid dim ond i dicio blwch. Mae’n bwysig i ddefnyddio’r wybodaeth yn addas, i weld canlyniadau. Dywedir estyn bod angen sicrhau bod y strategaethau Asesu ar Gyfer Dysgu yn effeithio ar y canlynol “deilliannau dysgwyr, addysgu ac asesu, y cwricwlwm, adnoddau, cyfleusterau a lleoliadau, cymorth i ddysgwyr, gwella ansawdd.” (Estyn, 2013).
[bookmark: cysill]Ond er bod Asesu ar Gyfer Dysgu wedi cael eu profi i weithio, amlygir yn glir bod yna eithriadau. Mae’n bwysig i gynnwys rhieni yn y broses yma. Cytunir y ddogfen Dyfodol Llwyddiannus gyda hyn gan ddweud bod angen “sicrhau bod adroddiadau i rieni a gofalwyr yn canolbwyntio ar gynnydd” (Donaldson, 2015, tud. 74). Pwysleisir Garcia a Thornton (2014) pwysigrwydd o ymglymiad rhieni am fod tystiolaeth i gefnogi bod rhieni yn cael effaith mawr ar gynnydd eu plant, ac yn hefyd rhoi hyder i’r rhieni am addysg eu plentyn. Amlygir bod plant gyda rhieni sy’n ymhlygu eu hun yn waith eu plentyn, wedi dangos sgiliau cyfathrebu well, a well disgyblaeth yn y dosbarth.
Yn ogystal â hyn, mae’r ffactorau cyffredinol i sicrhau bod y strategaeth yn llwyddiant yw darparu’r un fath o strategaeth Asesu ar Gyfer Dysgu ar draws yr ysgol gyfan. Wrth gwrs, wrth i oed y plant cynyddu fe fydd newidiadau yn y strategaeth, ond mae’n bwysig i gyd weithio i ddarparu'r un fath o strategaeth i ddangos dilyniant i’r disgyblion. Er bod polisi marcio Cyfnod Sylfaen a Chyfnod Allweddol 2 yn wahanol, gellir addasu'r strategaeth i siwtio.
Dylid pob aelod o staff darparu Asesu ar Gyfer Dysgu i safon uchel, gellir sicrhau hon gan hyfforddiant. Amlygir bod angen pawb i weithio gyda’i gilydd i sicrhau llwyddiant, yn cynnwys y llywodraethwyr, prif athrawon, pob aelod o staff addysgu a’r cynorthwyydd, ac os ydy’n briodol rhieni. Dylid cofio bod angen sgiliau cyfathrebu effeithiol rhwng pawb, gan gwrdd yn aml i adrodd unrhyw adborth.
I grynhoi, mae Asesu ar Gyfer Dysgu yn hanfodol i lwyddiant disgyblion. Mae Black a Wiliam (1998) yn dadlau bod Asesu ar Gyfer Dysgu yn gallu dybli gynnydd dysgu'r disgyblion. Mae’n rhoi hyder i’r digyblion i eisiau dysgu, ac i wybod y ffordd ymlaen. Gwelir hon ar brofiad PAP, wrth adeiladu perthynas gyda’r disgyblion i drafod eu cynnydd, roedd y llwyddiant llawer yn well. Roedd y disgyblion yn gwybod y targed, a hefyd sut i’w gyrraedd. Mae’n declyn llwyddiannus iawn i gynyddu llwyddiant ac yn caniatáu i’r disgyblion i fod y gorau posib.

